שאלה: השפעה ממוזיקה וקללות - התמודדות עם הסביבה: אני נימצאת בכיתה של בנות לא הכי דוסות ניקרא לזה ככה וכדי לא ליהיות מושפעת מכל השירים והביטויים המגעילים שהם זורקות כל היום אני משתדלת לא ליהיות בזמן ההפסקות כי זה הזמן היחיד שיש לי בחירה איפה ליהיות. כי בשיעורים אני חייבת ליהיות אז אומנם הם לא שומעות שירים בשיעור אבל הערות שלהם גורמות לראש שלי לא ליהיות הכי טהור ניקרא לזה ככה. ואני לוידעת מה לעשות כי אני משתדלת לשמור על עצמי מסרטים לא צנועים וכו. אבל השירים והמילים הופכים אותי לא למי שאני רוצה ליהיות וזה קשה כי אני עושה תהישתדלות שלי ובכל זאת אני מושפעת מהם. גם פעם כשבנות היו זורקות לידי מילה לא יפה אז הם ישר היו מבקשות סליחה ואומרות "סליחה תהילה לא ראיתי שאת פה" והיום מרוב שכבר התרגלתי וכבר נימאס לי להעיר הם מדברות חופשי לידי ויותר גרוע מכך אני כבר משתמשת במילים האלה מרוב שהם ניראות לי נורמאליות. ואהני כבר לוידעת מה לעשות עם עצמי. על הסבלנות! מזל שיש מי שיכול לענות לי על שאלות כאלה באמצע "מרוץ החיים"
תשובה: לק"י לך תהילה! המציאות שתיארת היא באמת לא פשוטה ודורשת לא מעט כוחות התמודדות. אני משער שגם הזמן שחיכית בשביל התשובה לא היה הכי קל בעולם ולכן אני גם רוצה לבקש סליחה שהתעכבנו עם התשובה. לא פשוט כשיש כל כך הרבה מילים שחודרות פנימה לתוכנו ומשפיעות עלינו. עצם זה שאת מודעת לדברים ואת רוצה להילחם בכל אותן השפעות שליליות זה דבר אדיר. לא כולם בעלי חוש חזק ומופתח כמו שלך להילחם בתופעות האלו ובאמת לשמור על טהרת השמיעה. למילים, כמו שאנחנו יודעים, יש הרבה כח   לטוב ולמוטב, ולכן צריך לדעת מה לעשות כדי לחסום את ההשפעות השליליות ונביא כמה הצעות שאפשר לעשות את כולן גם יחד. חומה! את ההצעה הזו את הזכרת בתוך מה שכתבת   לבקש שיפסיקו לדבר ככה לידך. נכון, את כבר מרגישה שחוקה בענין, אבל דווקא בגלל זה אני ממליץ לך להמשיך ולהתמיד בזה. ולו בשבילך! פעם אחת, אח הרבנים שלי אמר לי שכאשר הוא שומע כל מיני אנשים צועקים אל עבר רכבים שנוסעים בשבת "שבת", הוא נפעם מזה. לא בגלל שהם צועקים על הנהג, אלא שהם מזכירים לעצמם שזה שבת ושלא ישחקו מכך שרכבים נוסעים מסביבם. שיזכרו שזה שבת וחילול השבת יפריע להם. אותו דבר. גם אם את יודעת שזה לא ישנה את הבנות מסביבך (ועובדה שזה כן כי לפני זה לא דיברו כך לידך) בכל זאת יש פה כח בשבילך שזה ימנע מהשחיקה. כפית חיזוקית לך יש את האפשרות לא רק להזכיר לעצמך שזה לא טוב שמדברים כך לידך, או להסיר את המילים הקשות מהסביבה שלך, אלא גם לחזק את עצמך. איך? את יכולה ללמוד על טהרת הלשון וכח הדיבור או דברי תורה אחרים שאת מרגישה שמדברים אליך. הרעיון זה שתתני לעצמך חיזוק (שאת לא מקבלת מהבנות שלא מדברות נקי לידך) כדי שיהיו לך עוד כוחות. אגב, זה יכול לכלול צ ופרים לעצמך על הימים בהן את מצליחה באמת להזכיר לעצמך את ענין הלשון או מטרה אחרת שאת קובעת לעצמך כפרמטר שמראה שאת לא נשחקת בגלל איך שמדברים לידך. אלטרנטיבה   חלופה ברור שהשירים והמקבצים גם כן נוגעים בנשמה ומשפיעים. מן הסתם את רוצה לשמוע מוזיקה ולכן יש את הקושי בכל זה, ולא רק במילים שהן מוציאות. את יכולה לחפש להקות אלטרנטיביות ולהקשיב להן. את יכולה לבחור אם זה רק לעצמך או שאת משמיעה את זה לכולן. אני משער שאם המילים לא נקיות אז זה סגנון מסוים שהן מקשיבות. אם זה מזרחי   שימי מזרחי נקי (ולא חסידי), אם זה בלועזית   תבחרי להקה ששרה בנקיות ויפה באותו סגנון (ולא שירי ארץ ישראל הישנה) וכן הלאה. ככה, את גם מונעת מצבים של שירים בסביבה שלך והחיבור אם הבנות יכול להשפיע עליהן לטובה (אבל לא במחיר שאת תפלי יותר נמוך!). ומה עם מה שכבר שמעתי? ולגבי מה שכבר שמעת   שמעת, אבל זה לא אומר שצריך להתייאש. את מכירה את הטעם המר הזה ואת יודעת עכשיו ממה להיזהר. תני לניסיון הזה דווקא לתת לך את הכוחות כדי לעמוד נגד. את לא צריכה להתייאש בגלל מה שכבר קרה אלא לקחת אותו אליך ובעזרתו לקום. לקחת משהו שהשפיע לרעה ולקום מתוך כך. זה נשמע מורכב אולי, אבל זה יחסית פשוט   אם תבחרי בכך. הרי עצם השאלה שלך מגיעה מהמקום של הכאב בגלל מה ששמעת, מה שאומר שמה ששמעת מביא אותך לעלות ואני בטוח שכשתעלי תגיעי למקום יותר גבוה, אם תבחרי בכך. אני מקווה שהדברים עזרו ונתנו כיוונים של עצות מעשיות שאת יכולה לעשות. אם את מרגישה שאת צריכה עוד עצה או שנעמיק באחת הנקודות את יכולה לכתוב לנו ונשתדל לעזור ובשמחה. הרבה הצלחה וישר כח גדול, נתנאל netanelweil gmail.com